EELNÕU

03.04.2025

**Liiklusseaduse muutmise seadus**

**§ 1. Liiklusseaduse muutmine**

Liiklusseadusestehakse järgmised muudatused:

**1)** paragrahvi 61 lõike 2 teine lause tunnistatakse kehtetuks;

**2)** paragrahvi 61 täiendatakse lõikega 11 järgmises sõnastuses:

„(11) Koosvõimelised intelligentsed transpordisüsteemid on intelligentsed transpordisüsteemid, mis võimaldavad kasutajatel suhelda ja teha koostööd turvatud ja usaldusväärsete sõnumite vahetamise teel, ilma üksteist varem teadmata ning mittediskrimineerival viisil.“;

**3)** paragrahvi 61 täiendatakse lõigetega 21–25 järgmises sõnastuses:

„(21) Intelligentsete transpordisüsteemide teenus käesoleva seaduse tähenduses on intelligentsete transpordisüsteemide rakenduse pakkumine selgelt määratletud organisatsioonilise ja toimimisraamistiku abil, et aidata kaasa kasutusohutusele, tõhususele, kestlikule liikuvusele või mugavusele või transpordi- ja reisitoimingute hõlbustamisele ja toetamisele.

(22) Intelligentse transpordisüsteemi ja teenuse väljatöötamisel ning kasutuselevõtmisel on prioriteetsed järgmised valdkonnad:

1) teabe ja liikuvusega seotud intelligentsete transpordisüsteemide teenused;

2) reisimise, transpordi ja liikluskorraldusega seotud intelligentsete transpordisüsteemide teenused;

3) liiklusohutuse ja turvalisusega seotud intelligentsete transpordisüsteemide teenused;

4) intelligentsete transpordisüsteemide teenused koosvõimelise, ühendatud ja automatiseeritud liikuvuse jaoks.

(23) Käesoleva paragrahvi lõikes 22 sätestatud prioriteetsed valdkonnad on täpsustatud Euroopa Parlamendi ja nõukogu direktiivi 2010/40/EL I lisas.

(24) Intelligentse transpordisüsteemi rakenduse ja teenuse toimimiseks vajalikke isikuandmeid töödeldakse üksnes niivõrd, kuivõrd see on vajalik Euroopa Parlamendi ja nõukogu direktiivi 2010/40/EL I lisas kindlaks määratud intelligentsete transpordisüsteemide rakenduste, teenuste ja meetmete toimimiseks, et tagada liiklusohutus ja -turvalisus ning hallata tõhusamalt liiklust, liikuvust või intsidente.

(25) Intelligentse transpordisüsteemi rakenduse ja teenuse toimimiseks vajalike isikuandmete töötlemisel tuleb kasutada anonüümimist, kui see on tehniliselt teostatav ja andmete töötlemise eesmärki arvestades võimalik. Kui anonüümimine ei ole võimalik, kuid pseudonüümimine on tehniliselt teostatav ja andmetöötluse eesmärke on võimalik saavutada pseudonüümitud andmeid kasutades, tuleb isikuandmed pseudonüümida.“;

**4)** paragrahvi 61 täiendatakse lõigetega 4–10 järgmises sõnastuses:

„(4) Eesti teabevärav on riiklik juurdepääsupunkt Euroopa Parlamendi ja nõukogu direktiivi 2010/40/EL ning selle alusel Euroopa Komisjoni vastu võetud spetsifikatsioonide mõistes, mille kaudu teevad andmevaldajad staatilised ja dünaamilised andmed kättesaadavaks.

(5) Euroopa Parlamendi ja nõukogu direktiivis 2010/40/EL ning selle alusel Euroopa Komisjoni vastu võetud spetsifikatsioonides loetletud andmete andmevaldajad tagavad staatiliste ja dünaamiliste andmete mittediskrimineerival viisil masinloetaval kujul kättesaadavuse riikliku juurdepääsupunkti kaudu nimetatud direktiivi nõuete kohaselt. Andmevaldaja vastutab andmete ajakohasuse ja õigsuse eest.

(6) Staatilised andmed käesoleva seaduse tähenduses on staatilised andmed Euroopa Parlamendi ja nõukogu määruse (EL) 2022/670 artikli 2 punkti 5 tähenduses.

(7) Dünaamilised andmed käesoleva seaduse tähenduses on dünaamilised andmed Euroopa Parlamendi ja nõukogu määruse (EL) 2022/670 artikli 2 punkti 6 tähenduses.

(8) Andmevaldaja käesoleva seaduse tähenduses on andmevaldaja Euroopa Parlamendi ja nõukogu määruse (EL) 2022/670 artikli 2 punkti 14 tähenduses.

(9) Transpordiamet on pädev asutus, kellel on õigus teha vastavushindamist direktiivi 2010/40/EL ning selle alusel Euroopa Komisjoni vastuvõetud spetsifikatsioonide nõuete täitmise üle.

(10) Kliimaministeerium ja oma pädevuse piires Transpordiamet teevad prioriteetsetes valdkondades koostööd teiste Euroopa Liidu liikmesriikidega, vajaduse korral ka asjaomaste sidusrühmadega. Koostööd tehakse asjakohasel juhul enne Euroopa Komisjoni poolt direktiivi 2010/40/EL alusel nendes valdkondades spetsifikatsioonide vastu võtmist ning selle järel direktiivi 2010/40/EL artikli 5 lõikes 3 nimetatud viisil ja valdkondades.“;

**4)** seaduse normitehnilist märkust täiendatakse tekstiosaga „muudetud direktiiviga 2023/2661/EL (ELT L, 30.11.2023, lk 1–29)“.

**§ 2. Seaduse jõustumine**

Käesolev seadus jõustub 2025. aasta 21. detsembril.

Lauri Hussar

Riigikogu esimees

Tallinn, …. ……. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus

Tallinn, …. ……. 2025